Diari Oficial de la Generalitat Valenciana


Sumari del DOGV 3406, del 05-01-1999 (1998/10018)

RESOLUCIÓ d'1 de desembre de 1998, de la Conselleria d'Economia, Hisenda i Administració Pública, per la qual s'autoritza determinat ajustament pressupostari en l'annex de transferències corrents del programa 313.10, Serveis Socials, per import de nou milions setze mil pessetes (9.016.000 PTA).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3406

Data del DOGV
:   05-01-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/10070


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ d'1 de desembre de 1998, de la Conselleria d'Economia, Hisenda i Administració Pública, per la qual s'autoritza determinat ajustament pressupostari en l'annex de transferències corrents del programa 313.10, Serveis Socials, per import de nou milions setze mil pessetes (9.016.000 PTA). [1998/X10643]
  
Una de les principals línies d'actuació de la Conselleria de Benestar Social és la de protecció integral de la tercera edat, objectiu que coincideix amb la Diputació Provincial d'Alacant, que ha elaborat el programa Espais 2000, destinat a persones majors d'aquesta província, a fi de millorar la integració i participació d'aquest col·lectiu en la societat davant dels reptes futurs. D'altra banda, el Ministeri d'Agricultura, Pesca i Alimentació, en concret la Comissió Gestora encarregada d'administrar els béns de l'extinta Confederació Nacional de Cambres Agràries, posa a disposició d'aquesta iniciativa l'hotel Campomar, situat a Guardamar del Segura (Alacant), ben administrat per l'entitat esmentada i marc idoni per al desenvolupament de les activitats objecte del programa Espais 2000. En conseqüència, s'ha previst subscriure un conveni de col·laboració tripartit, la duració del qual és d'un any, i amb un import total de 04.706.660 pessetes, de les quals correspon a la Conselleria de Benestar Social el 70% del total, és a dir, 9.016.000 pessetes, i el 30% restant a la Diputació Provincial d'Alacant.
  
Per a donar cobertura pressupostària a aquest conveni, s'ha previst habilitar una línia en l'annex de transferències corrents del programa 313.10, Serveis Socials a càrrec de disponibilitats pressupostàries existents en la línia 2.192 "Conveni Reeducació Menors Diagrama" el conveni de la qual amb el Centre d'Atenció i Reeducació de Menors La Villa s'ha firmat per un import menor al pressupostat, que dóna lloc a un sobrant de crèdit que permet finançar insuficiències plantejades en línies que financen actuacions de col·lectius desfavorits.
  
En conseqüència, i en virtut dels articles 17 i 19 de la Llei 15/97, de Pressupostos de la Generalitat Valenciana per a 1998, resolc:
  
Primer
  
S'autoritza la modificació en l'annex de transferències corrents del programa 313.10 Serveis Socials, en la línia de subvenció i per l'import que es detalla a continuació, així com la conseqüent desafectació de crèdits que se'n deriva.
  
Segon
  
S'autoritza la inclusió en l'annex de transferències corrents del programa 313.10 de la línia de subvenció les dades descriptives i l'import de la qual es detallen a continuació:
  
Codi
  
Denominació: Conveni Programa Espais 2000
  
Import: 9.016.000.
  
Beneficiaris: Comissió Gestora per a la liquidació de drets i obligacions patrimonials de l'extinta Confederació Nacional de Cambres Agràries.
  
Normativa reguladora: conveni
  
Descripció i finalitats: finançar estada de persones majors de 65 anys i residents a la província d'Alacant, a l'hotel Campomar.
  
Codi comptable:
  
Tipus: nominativa
  
Fons propis: 9.016.000.
  
València, 1 de desembre de 1998.- El conseller d'Economia, Hisenda i Administració Pública: José Luis Olivas Martínez.